**Ne felejtsd el, hogy a vázlatot és a fogalmakat, évszámokat
bele kell írni a füzetbe!**

**Vázlat**

**A lovagi erények**

**1).** A lovagok életének középpontjában a háború állt. **A lovagi tornákkal is arra készültek, hogy a csatamezőn majd le tudják győzni az ellenséget.**Legfontosabb erényük a **bátorság** és az uruk iránti **hűség** volt.
A **lovagi erények** emellett megkövetelték a **hívő keresztény élet**et, a nők, a gyerekek és az idősek védelmét, valamint az **elesettek** és a koldusok megsegítését is.
Egy jó **lovag művelt ember volt**, költeményeket is írt.

**A keresztes hadjáratok**

**2). A keresztes hadjáratok célja az volt, hogy visszafoglalják Jézus Krisztus szülőföldjét, a Szentföldet a muszlim hódítóktól.**Először a Francia Királyság, illetve a Német-római Császárság területéről, később már Angliától egészen a Magyar Királyságig terjedő területekről is be kapcsolódtak nemesek a hadjáratokba.
**3).** A lovagok pajzsukra festették a kereszt jelét, és elindultak **Jeruzsálem elfoglalására**. A csatákban a keresztes **nehézlovasság** ék alakot formálva rohant az ellenségre.

**3). 1099-ben** a szent város közel száz évig a keresztények birtokába
került, azonban **az arab túlerő végül kiszorította az európai lovagokat**. Jeruzsálemet újra elfoglalták a **muszlimok**.

**Fogalmak – Évszámok**

**erény - értékes tulajdonság, jó cselekvésre való hajlam;**

**hűbérúr - olyan nemes, aki hűségért és katonai szolgálatért cserébe földet
 adományoz alávetettjének, egy másik nemesnek;**

**Kereszteshadjáratok – a XI-XIII. század végéig tartó időszak, melynek
 során az európai keresztesek kilenc alkalommal
 indítottak támadást a Szentföldre;**

**Szentföldet – Jézus Krisztus szülőföldje, mai Izrael területén;**

**muszlimok – Mohamed követői, az iszlám vallás hívei;**

**Jeruzsálem – a Szentföld legnagyobb városa, melyet a keresztesek
 elfoglaltak;**